钦定古今图书集成/历象汇编/历法典/第053卷 > 图
## 钦定古今图书集成/历象汇编/历法典/第053卷 > 图

见测之数已经加减讫

距最高八十四度三十○分所对甲戊乙与丙戊乙同角即乙丙戊三角形内有乙丙丙戊两边有戊角可推丙乙戊角为中处与实处之差得二度○二分

三十○秒。以加实处，得中处六宫○二度○二分三
十○秒，为太阳距春分之平行度也。内减此时之岁
差根二十八度○五分三十○秒，得太阳去离娄西
星平行五宫○三度五十七分。以较前多禄某所测，
五宫二十五度三十四分所差二十一度三十七分，
为太阳中积年间之平行。以恒星之中积度分，推太
阳之右旋，得一千四百五十五周三百三十八度二
十三分。以四率比例，推得日行度五十九分○八秒
一十一微二十七纤一十四芒二十六末五十四尘一年行一十一宫二十九度四十四分四十九秒四
十○微四十二纤五十三芒三十八末三十○尘，为
恒星岁实。较《泥谷老》所定，实少一十三秒一十六微
三十○纤。变时得三百六十五日二十四刻○九分
二十六秒四十三微三十○纤。自《多禄某》以来至于
今，恒如是。

问：“星岁无差而有定算，如此何近古历家不复用之？”
曰：“欲立岁限，以定处为主。节岁于躔道有定处，于四
节有定处，于天气寒暑有定处。若星岁虽有定算而
无定限，随恒星右旋，若随火木土而已，以此较彼，将
孰愈也？其馀尚有他故，《历指》详之。”

《恒星变易度》第三。〈凡三章。〉

向言“恒星有本行”，足明其黄道经度日日变迁，且有
定率矣。若用此以推赤道经纬度，及黄道纬度可否
移易，及其经度差互相近、互相远，俱未及详也。今论
次如左：

《恒星赤道经纬度变易》。

定恒星向赤道之度，必从赤道起算，右行则为经度，
而去离南北则距度也。若从赤道两极出大圈，过春
分，名“极分交圈”，乃为界首经度所始。而星居其上者，
不论在赤道之或南或北，皆无经度分，因在初度初
分故也。一离此圈，不论左右远近，皆名“正升度之圈。”

是从黄道上行，而与赤道同出地平、同入地平者，名“升度圈” ；其在正球处名“正升” ，在欹球处名“斜升。” 然止论赤道度，则皆用正升。

乃以限赤道之经度，容赤道之纬度也。又赤道大圈
为南北距度所始，星居其上，则无纬度，一离此圈，不
论南北远近，乃至两极，皆名“距等圈。”〈或云赤道纬圈〉“乃以限
赤道之纬度，容赤道之经度也。”但赤道既斜交于黄
道，而恒星依黄道有本行，必与赤道纬圈皆以斜角
相交相过，即星虽在赤道纬圈上得限距度，而以迤
行，故即黄赤两距圈每相违远矣。故星之升度圈，能
得黄、赤经度合一不离者独有二：一为同在极至交
圈，一为同在两道交之两点。自此而外，更不可得。虽
行黄道经度均平如一，其行赤道经度时时变动。所
以然者，赤道之升度圈与黄道极所出圈相遇有疏。